Султанат Доњи Авлаки
Султанат Доњи Авлаки () је била феудална држава на југу Арапбијског полуострва источно од луке Аден. Од 19. вијека, овај султанат је био у вазалном односу према Британском царству. Данас је територија овог бившег шеиката дио јеменске мухафазе Шабва.

Пријестоница овог султаната била је град Ахвар.

Историја 
Султанат Доњи Авлаки одвојио се од Султаната Горњи Авлаки током 18. стољећа (у исто вријеме се одвојио и Шеикат Горњи Авлаки). Након што је Британија заузела луку Аден 1839. године, она им је постала одскочна даска за ширење британског утицаја на Јужну Арабију и Рог Африке. То се нарочито одразило на непосредно залеђе луке Аден, па тако и на Султанат Доњи Авлаки. Тако да је овај султанат био један од изворних девет кантона, који је међу првима потписао уговор о заштити с Британијом 1888. године и постао дио Протектората Аден. Нови уговор о заштити склопио је 1944. султан `Ајдарус ибн Али ал Авлаки, који је убрзо након тога убијен 1948. године.

Султани Доњег Авлакија покушали су модернизовати свој врло забачени и анакрони султанат, због тога су изградили телеграфску станицу и мањи аеродром у главном граду Ахвару, као и двије основне школе и једну средњу.

Султанат Доњи Авлаки се 1960. године придружио новој британској колонијалној творевини Федерацији Арапских Емирата Југа, те затим 1962. и Федерацији Јужне Арабије. Посљедњи султан ове мале државе био је Насир ибн Ајдарус ал Авлаки који је развлашћен 29. новембра 1967. и ухапшен. Тад је укинут Султанат Доњи Авлаки, те на његовој територији успостављена држава Јужни Јемен.

Референце

Спољашње везе 

 CRW Flags - Flags of the World
 South Arabia and Yemen, 1945-1995

Бивше државе Азије
Британска империја
Историја Јемена